Source: http://www.vezinfoblog.hu/civil-szervezetek-bevetelei/
Timestamp: 2020-02-28 20:50:48
Document Index: 9862823

Matched Legal Cases: ['§ 8', '§ 1', '§ 3', '§ 15', '§ 21', '§ 25']

Civil szervezetek bevételei - Vezinfóblog
Civil szervezetek bevételei
Gottgeisl Rita Láng Noémi 2019-10-21 civil szervezetek
A civil szervezetnek lehet alapcél szerinti (közhasznú) és gazdasági-vállalkozási tevékenységből származó bevétele, illetve olyan, mely mind a két fajta tevékenységhez kapcsolódik.
A civil szervezet alapcél szerinti (közhasznú) tevékenysége tekintetében elkülönítetten mutatja ki legalább a következő bevételeket [Civil tv. 20. § (1)–(3)]:
egyesület esetében a tagdíjat, alapítvány esetében az alapítótól nem vagyoni hozzájárulásként kapott adományt;
az szja meghatározott részének az adózó rendelkezése szerint kiutalt összegét (1%);
az alapcél szerinti (közhasznú) tevékenysége költségei, ráfordításai ellentételezésére visszafizetési kötelezettség nélkül kapott támogatást, ideértve az alapcél szerinti (közhasznú) tevékenysége keretében megvalósuló fejlesztés céljára kapott támogatást is, a következő bontásban:
az államháztartási forrásból kapott támogatás, a további bontásban (az Európai Unió strukturális alapjaiból vagy a Kohéziós Alapból származó támogatást minden esetben külön kiemelve)
a központi költségvetésből kapott támogatás,
az elkülönített állami pénzalapokból kapott támogatás,
a helyi önkormányzatoktól, kisebbségi önkormányzatoktól, önkormányzati társulástól kapott támogatás,
az Európai Unió költségvetéséből, külföldi állam államháztartásából, nemzetközi szervezettől, vagy nemzetközi szerződés rendelkezése alapján kapott támogatás,
más civil szervezettől kapott támogatás,
az alapcél szerinti (közhasznú) tevékenységéhez kapott adományt, a következő bontásban:
az államháztartási forrásból kapott adomány, a további bontásban (az Európai Unió strukturális alapjaiból vagy a Kohéziós Alapból származó adomány minden esetben külön kiemelve)
a központi költségvetésből kapott adomány,
az elkülönített állami pénzalapokból kapott adomány,
a helyi önkormányzatoktól, kisebbségi önkormányzatoktól, önkormányzati társulástól kapott adomány,
az Európai Unió költségvetéséből, külföldi állam államháztartásából, nemzetközi szervezettől, vagy nemzetközi szerződés rendelkezése alapján kapott adomány;
más civil szervezettől kapott támogatás, illetve adomány.
az alapcél szerinti (közhasznú) tevékenysége keretében nyújtott szolgáltatás, teljesített termékértékesítés bevételét, ideértve különösen
a kizárólag az alapcél szerinti (közhasznú) tevékenységet szolgáló dolog jogátruházásának, illetve átengedésének ellenértékét, valamint
a részben az alapcél szerinti (közhasznú) tevékenységet szolgáló dolog jogátruházásának, illetve átengedésének ellenértékéből a dolog, illetve a jog korábbi alapcél szerinti (közhasznú) használatával arányos részt;
egyéb, gazdasági-vállalkozási tevékenységnek nem minősülő tevékenysége révén megszerzett bevételt, így különösen
a pénzeszköz betétbe, értékpapírba, társasági részesedésbe történő elhelyezése révén megszerzett (elért) kamatot, osztalékot, árfolyamnyereséget és más bevételt,
az ingatlan megszerzése, használatának átengedése és átruházása révén megszerzett bevételt.
A bevételekhez tartozó fogalmak:
Feladatfinanszírozást szolgáló (normatív) költségvetési támogatás [Civil tv. 2. § 8.]: valamely közfeladat államháztartáson kívüli szervezet által történő ellátását, valamint e feladat ellátásához közvetlenül kapcsolódó, arányos működési költségeket finanszírozó költségvetési támogatás.
NONPROFIT KÉZIKÖNYV 2019 – szakkönyv
Szerzők: Gottgeisl Rita(könyvvizsgáló, adószakértő, Adótanácsadók Egyesülete Nonprofit Tagozatának elnöke), Láng Noémi(adótanácsadó, könyvvizsgáló)
Adomány [Civil tv. 2. § 1.]: a civil szervezetnek – létesítő okiratban rögzített céljaira – ellenszolgáltatás nélkül juttatott eszköz, illetve nyújtott szolgáltatás.
Befektetési tevékenység [Civil tv. 2. § 3.]: a civil szervezet eszközeiből történő értékpapír-, társasági tagsági jogviszonyból eredő vagyoni értékű jog, ingatlan és más egyéb éven túli befektetést szolgáló vagyontárgy szerzésére irányuló tevékenység.
Költségvetési támogatás [Civil tv. 2. § 15.]: az államháztartás alrendszerei terhére nyújtott pénzbeli vagy nem pénzbeli juttatás, amelyet a támogató nem elsősorban ellenszolgáltatás ellenében, de konkrét program megvalósítása vagy meghatározott időszakban a támogatott szervezet működtetése érdekében nyújt. Költségvetési támogatás különösen:
a pályázat útján, valamint egyedi döntéssel kapott költségvetési támogatás;
a személyi jövedelemadó meghatározott részének az adózó rendelkezése szerint felajánlott összege.
Közszolgáltatási szerződés [Civil tv. 2. § 21.]: valamely közfeladat – vagy annak egy része – ellátására a szerv nevében történő ellátására kötött írásbeli szerződés. Nem minősül közszolgáltatási szerződésnek azon közszolgáltatással kapcsolatban kötött szerződés, amelynek nyújtása jogszabályban meghatározott feltételeken alapuló engedélyhez van kötve.
Nem pénzbeli támogatás [Civil tv. 2. § 25.]: vagyoni értékkel rendelkező forgalomképes dolog, szellemi alkotás, illetve vagyoni értékű jog részben vagy egészében, véglegesen vagy ideiglenesen, teljesen vagy részben ingyenesen történő átruházása vagy átengedése, illetve szolgáltatás biztosítása.